Tres dies in s'inferru so istadu

Tres dies in s'inferru so istadu
et bennidu nde so heri manzanu,
eppuru so torradu allegru et sanu
da chi bene girad'hapo s'inferru;
ma sas penas chi sunu in cuss'inserru
bene las hapo idas et miradas,
sunu pro unu eternu preparadas
ispettende sos malos penitentes.
Bidu b'hapo su fogu tropp'ardente
chi non bos poto narrer s'uguale,
fiagu et males bruttos infernale'
bi hat in cussu fogu malaittu,
iscuru, turmentosu, cald'et frittu
ch'atturmentat s'istadu a dogni pena.
Bi hapo idu grigliones et cadena,
ferros, marteddos, tenazzas et musa,
bid'hapo su dimoniu ch'abbusa'
fattende mill'istroscios et mescuros,
animales nieddos et iscuros
b'hapo idu in su fogu muilende.
B'hapo idu tres oras pioende
rajos, tronos et lampos tempestinos,
piantu, giuilamentos, corrighinos
cun boghes dolorosas: ohi et ahi;
hap'intesu narzende: «No est mai,
custas penas eternas sunt pro me».
Bid'hapo su palattu de Lusbè,
 tot'a muros de oro, fatt'a prella
rodeadu de medas sentinella',
dimonios a manca et chie a destra;
ogni die li faghent tres sa festa
poi lu ogant a prozzessione,
poi mudadu cun su fanfallone
in lettiga et in gala indeorada,
poi li faghene sa sittiada.
Eà su pius bruttu et modu feu
maleighende su propriu Deu
ch'istremuntit su coro a chie si sia'
maleigher sa Virgine Maria,
santos et santas chi bi hat in chelos,
maleighene totu sos anghèlos
maleighent sa corte zelestiale,
sa die de su giudissiu universale
maleighent velozzes cun intentu.
Bid'hapo su chi dant pro alimentu,
piumb'isoltu et sulfure cun pighe,
bidu hapo avvocados et zuighes,
marchesis, contes, prinzipes et ducas,
bidos los hapo cazzende da ucca
caddaridas de fogu meda forte.
Bidu lis hapo fattendelis corte
sos peccados leggendeli in sa nota,
bid'hapo a unu a unu los azzotta'
dobbendelis a cara che a pala,
bid'hapo chi los giughent alza et fala
attappendelos forte a dogni logu,
bid'hapo chi los torrant a su fogu
sos peccados che lupos airados,
bid'hapo chi los hana profundados
in su pius profundu tormentosu,
narzendelis: «Su fogu hazis pro gosu».
Bidos los hapo narzende, et intesos:
«Pro un'eternu sezis sempre azzesos
de fogu dae testa fina a pese».
Imperadores, reinas et rese
bi hat in cussa pena tormentosa,
cussa persone insoro est luttuosa
chi non b'hat cumparenzia ne figura,
nieddos sunu pius de sa tura
ch'a l'isplicare non b'hat limb'umana,
da ucca cazzant piberas et ranas
chi pro los bider causant terrore.
Uffìssiales, notarios, fattores
bidu b'hap'eo in cussas tres dies,
ma sos tormentos chi lis dant inie
ohi! chi non si podent mancu narrer!
A pizu pizu lis leant sa carre
cun sas tenazzas rujas dae josso,
poi si lis imbolant tot'a mossu
mustrendelis velozze sa pelea,
chie los lassat et chie los lea',
sos peccados s'imbolant d'insoluta.
Idu los hap'intrende a muta a muta
cun tenazzas in manu et marteddos
dobbendelis crudel'a sos carveddos
cun ferozze rancore et cun chimera,
sos corrighinos bi sunt de manera
narende: «Ahi! chi bivid'hamus zegos».
Duttores, butteccarios et meigos,

 bi hapo idu segnores, cavaglieris,

 cojuados, solteras et solteris,

 bid'hapo barranzellos, capitanos,

 munsegnores, rettores et plebanos,

 b'hapo idu in sa pena die et notte

 padres et cappuzzinos, sazzerdotte'.

 Bi hapo idu de ogni calidade:

 cazzant fogu da ogni maestade

 turmentados de penas et dolore.

 Bidu bi hapo su repartidore

 pianghende s'ingannu de sas terras.

 Bid'hapo chi crudele lis afferra',

 dai su fogu los trazant a fora,

 bid'hapo chi los giughene tres horas

 bolende alluttos peri sas aeras
bisestrendelos mal'a bascl'isferil
cazzende fogli dai sas intragnas,
attappa attappa peri sas mumagnas
los giughent pro piangher sos imbrogl.os,
passana montes, roccas et iscogllos
mares, baddes, rios et fontana .

 Intes'hapo chi custu bi lis dana

 pro s'ingannu ch'hant fatfin custu mundu,

 bid'hapo chi los torrant a su fundu

 de s'inferru pro pius et plus patire,

 bid'hapo chi los ponent a buddue

 in sas labias sa matessì die,

 idu los hapo dendelis a bier

 plum'isoltu el pighe pro consolu,

 et issos cun piantu, pena et dolu

 narzende: -Ahi! Ite pena malignante-,

  zanfaraiolos, curreos, mercante

  Bidu hapo unu dimoniu meda bmttu

  chi jughial m manu unu Iriuttu

  et ispinghiat unu cundannadu

  uè su fogu fit plus allumadu.

  Un'ateru nd'hapo Idu ziringhende

  cun brunzu isollu a medas turmentende.

  B'hapo idu pastores et masellajos,

  binzateri, ortulanos et massajos,

  camblos et ma)ores et Istanghens,
- azzensores, gastaldos, OLinsizens

   los hapo in sos profundos bene idos

   turmentados de totu sos sentidos

   cun penas, males et boghes et gndas,

   brigliàna forte sas fiammaridas

   In sos membros insoro ind'ogn'istante.

   Bidu b'hapo sos istudiante'

   brujende azzesos de fogu in persone,

   coronellos, soldados el dragone

   bi hapo idu de ogni calìdade,

   b'hap'idu bruiende generale',
usureris, praterìs, rammajos.
Cosa de ider sunt sos calzolajos
in sa peus fiamma sementina,
cariados che azzua in sa carlina
comence sunu rutos sunt firmados,
idu los hapo bene incadenados
in sos profundos cun ahi et cun ohi!
chie lis loropet como, chie poi
dendelis sos turmentos pius duros-
Bidu b'hapo sos fraigamuros
cun sos mascros de ascia et frailarzos,
giaganos, linnajolos et sommarzos,
archibuseri, trapper'et cosidore,
artiglieris de conza et zappadore
b'hapo idu brujende in sa fiama.
Bidu b'hapo sos babos cun sa marna
maleighendes'inie cun sos fizos
bruiende in sos profundos cun fastizos
narzende; "Mai si det accabare",
Bidu bei hapo s'Anghelu talare
dai sos chelos ai cussu inferru
nendelis: -In etem'est in eternu,
pianghide su peccadu bmtt'et feu,
cando Deu det esser sempre Deu
sempre brujende et privos de sa gloria»,
Et eo l'attendesi cun memoria
su chi s'Aiighel'inie lis naràda,
ogni cosa in s'inferm annodittada
m'hapo miradu cun attenzione.
Finis fatto et concluo sa cantone
chi non poto pius agguantare,
in totu non si podet isplicare
pro chi iuto turbad'ogni sentidu,
a narrer totu su chi b'hapo idu
no est niente su ch'hapo contadu;
tres dies in s'inferm so istadu.